Mercedes-fölény az első szabadedzésen
Mercedes-fölényt hozott a pénteki első szabadedzés a Forma-1-es Olasz Nagydíjon: a legjobb időt a brit Lewis Hamilton autózta, míg a második csapattársa, a finn Valtteri Bottas lett.
Harmadikként a világbajnoki pontversenyben éllovas német Sebastian Vettel (Ferrari) zárt. A McLaren spanyol pilótája, Fernando Alonso 35 rajthelyes büntetést kapott, mert a Honda bejelentése szerint az autójában ki kellett cserélni az erőforrás néhány elemét. Ez azt jelenti, hogy a kétszeres világbajnok spanyol versenyző csak a mezőny végéről vághat majd neki a vasárnapi futamnak. Eredmény: Első szabadedzés (élcsoport a formula1.com alapján): 1. Lewis Hamilton (brit, Mercedes) 1:21.537 p 2. Valtteri Bottas (finn, Mercedes) 1:21.972 3. Sebastian Vettel (német, Ferrari) 1:22.652 4. Kimi Räikkönen (finn, Ferrari) 1:22.689 5. Daniel Ricciardo (ausztrál, Red Bull) 1:22.742 6. Max Verstappen (holland, Red Bull) 1:22.749 később: 2. szabadedzés 14.00 szombat: 3. szabadedzés 11.00 időmérő edzés 14.00 vasárnap: futam 14.00 Lewis Hamilton, a Mercedes brit versenyzője a Forma-1-es autós gyorsasági világbajnokság Olasz Nagydíjának első szabadedzésén a monzai versenypályán 2017. szeptember 1-jén, két nappal a futam előtt. (MTI/AP/Luca Bruno)